CELEX: C2006/086/32
Language: et
Date: 2006-04-08 00:00:00
Title: Kohtuasi C-82/06: Euroopa Ühenduste Komisjoni  8. veebruari 2006.  aasta hagi Itaalia Vabariigi vastu

8.4.2006   
            
            
               ET
            
            
               Euroopa Liidu Teataja
            
            
               C 86/17
            
         Euroopa Ühenduste Komisjoni 8. veebruari 2006. aasta hagi Itaalia Vabariigi vastu
   (Kohtuasi C-82/06)
   (2006/C 86/32)
   Kohtumenetluse keel: itaalia
   Euroopa Ühenduste Komisjon esitas 8. veebruaril 2006 Euroopa Kohtule hagi Itaalia Vabariigi vastu. Euroopa Komisjoni esindajad on D. Recchia ja M. Konstantinidis.
   Hageja palub Euroopa Kohtul:
   
               1.
            
            
               tuvastada, et kuna Itaalia Vabariik ei koostanud ega esitanud:
               
                           —
                        
                        
                           jäätmekava Rimini provintsi kohta vastavalt muudetud direktiivi 75/442/EMÜ (1) artikli 7 lõikele 1;
                        
                     
                           —
                        
                        
                           sobilikke jäätmete ja ohtlike jäätmete kõrvaldamiskohti ja –ettevõtteid hõlmavat jäätmekava Lazio maakonna kohta vastavalt muudetud direktiivi 75/442/EMÜ artikli 7 lõike 1 neljandale taandele;
                        
                     
                           —
                        
                        
                           jäätmekava Friuli Venezia-Giulia ja Puglia maakonna ning Bolzano Alto-Adige autonoomse provintsi ja Rimini provintsi kohta vastavalt direktiivi 91/689/EMÜ (2) artiklile 6;
                        
                     siis on Itaalia Vabariik rikkunud muudetud direktiivi 75/442/EMÜ jäätmete kohta artikli 7 lõikest 1 ja direktiivi 91/689/EMÜ ohtlike jäätmete kohta artiklist 6 tulenevaid kohustusi;
            
         
               2.
            
            
               mõista kohtukulud välja Itaalia Vabariigilt.
            
         Väited ja peamised argumendid
   Liikmesriigid on vastavalt muudetud direktiivi jäätmete kohta artiklile 7 ja direktiivi ohtlike jäätmete kohta artiklile 6 koostama ja esitama komisjonile jäätmekavad.
   Itaalia ei ole lõpule viinud jäätmekavade koostamist ja esitamist. Tänase päeva seisuga ei ole komisjoni veel vastavalt kahele eespool viidatud direktiivile teavitatud kõikidest kavadest.
   
      (1)  EÜT L 194, lk 39.
   
      (2)  EÜT L 377, lk 20.